De 900 nørder, som er forsamlet til spilfestivallen ”Fastaval” er dybt optaget af at spille og diskutere bræt- og rollespil. Men af og til skal de også på toilettet. De toiletter bliver gjort rent af en af rollespilsgrupperne som hedder ”Dirtbusters”. -Rengøringsarbejde er vigtigt og lort er tabu. Lokumsrengøring er tabu, så derfor er det fedt og dejligt at gøre en dyd ud af det, siger næstkommanderende for Dirtbusters, Lasse Küchenthal. Arrangørerne er glade for Dirtbusters, som sparer dem for de udgifter de ellers ville have til rengøring. -Den eneste måde som vi kan få gjort rent på vores toiletter, det er ved at betale et professionelt rengøringshold til at komme og gøre rent, og det koster rigtig mange penge. I stedet for så har vi vores Dirtbusters som gør det gratis, og det er vi rigtig glade for, siger Charles Bo Nielsen, General for ”Fastaval”.

Opsummering:
Omkring 900 nørder er i disse dage samlet i Hobro til bræt- og rollespilskongres. En af grupperne har gjort det til deres speciale at gøre rent på toiletter.